|  |  |
| --- | --- |
| RH/ JLS/: DJEČJI VRTIĆ VIŠKOVO, Vozišće 19d  **RKP: 31198** | **Razina: *21***  **Matični broj: *01248685***  **OIB: *80461906553***  **NKD oznaka djelatnosti: *8510***  **IBAN: *HR372412009184950005*** |

**BILJEŠKE UZ FINANCIJSKA IZVJEŠĆA**

**za razdoblje od 01.01.do 31.12. 2020**.

**I. Bilješke uz Izvještaj o prihodima i rashodima, primicima i izdacima (obrazac PR-RAS)**

Za odvijanje rada i programa Dječjeg vrtića Viškovo ostvareni su prihodi iz proračuna Općine Viškovo i drugih nenadležnih proračuna, prihodi po posebnim propisima (od sufinanciranja roditelja) te od donacija i drugih nespomenutih prihoda.

**Bilješka br. 1:**

Prihodi poslovanja **(AOP 001)** Dječjeg vrtića Viškovo ostvareni su u razdoblju od 1. siječnja do 31. prosinca 2020. godine u iznosu od 6.845.372kn što je u odnosu na isto razdoblje 2019. godine smanjenje od 14.048kn (0,2%).

Prihodi za financiranje rashoda poslovanja i rashoda za nabavu nefinancijske imovine uplaćeni iz proračuna Općine Viškovo iznose ukupno 5.345.222kn **(AOP 132, AOP 133)** što je u odnosu na isto razdoblje 2019. godine povećanje od 199.397kn (3,9%).

Prihodi od sufinanciranja roditelja i drugi nespomenuti prihodi iznose ukupno 1.422.403kn **(AOP 116)** što je u odnosu na isto razdoblje 2019. godine smanjenje od 125.226kn (8,1 %).

Do povećanja ukupnih prihoda iz proračuna, odnosno, smanjenja vlastitih prihoda, došlo je zbog činjenice da je zbog epidemije bolesti COVID-19 dječji vrtić bio privremeno zatvoren u razdoblju od 16. ožujka do 8. svibnja 2020. godine, odnosno, djelomično otvoren od 11. svibnja do 31. svibnja 2020. godine. Također, na navedeno utjecala je i činjenica da je došlo do oslobođenja od plaćanja vrtića za djecu iz odgojno obrazovnih grupa kojima je određena mjera samoizolacije, sukladno odluci osnivača te povećanog broja bolovanja djece.

**Bilješka br. 2:**

Prema **AOP 063** - prihodi iz državnog proračuna- ostvareno je 65.440kn.

Navedeni prihodi su primljeni od Ministarstva znanosti i obrazovanja, a odnose se na program predškole, program za djecu s teškoćama u razvoju i programe za darovitu djecu. U odnosu na isto razdoblje 2019. godine uvećani su za 7.360kn (12,7%), zbog većeg broja djece koja su uključena u navedene programe.

**Bilješka br.3:**

Prema **AOP 148** - ukupni rashodi poslovanja iznose 6.822.192kn, u čemu se najveći dio odnosi na rashode za zaposlene, ukupno 5.397.093kn (79%). U odnosu na isto razdoblje 2019. godine, izdaci za zaposlene veći su 10% zbog povećanja osnovice za obračun plaće, povrata većeg broja radnika sa roditeljskog dopusta pri čemu su oni i njihove zamjene koristile sva svoja prava iz radnog odnosa. Također, zbog provođenja epidemioloških mjera došlo je do povećanja opsega posla i nužnog zaposlenja spremačice na puno radno vrijeme te dodatnih zaposlenja na kraće zamjene za bolovanje.

**Bilješka br. 4:**

**AOP 160** - materijalni rashodi ukupno iznose 1.425.093kn, odnosno 20% ukupnih rashoda, što je u skladu s financijskim planom.

Materijalni rashodi obuhvaćaju naknade troškova zaposlenima u iznosu od 187.524kn, rashode za materijal i energiju u iznosu od 827.257kn, rashode za usluge u iznosu od 278.797kn, rashodi za osobe izvan radnog odnosa u iznosu od 629kn te ostale nespomenute rashode poslovanja u iznosu od 130.886kn.

Materijalni rashodi pokriveni su vlastitim prihodima, prihodima od Ministarstva znanosti i obrazovanja te donacijama.

**SPECIFIKACIJA MATERIJALNIH I FINANCIJSKIH RASHODA ZA 2020.GODINU (razdoblje 01.01.- 31.12.2020.)**

|  |  |  |
| --- | --- | --- |
| **Konto** | **Opis** | **Ukupno (kn)** |
| 3111 | Plaće za redovan rad | 4.376.990kn |
| 3113 | Plaće za prekovremeni rad | 2.746kn |
| 3121 | Ostali rashodi za zaposlene | 366.015kn |
| 3132 | Doprinosi za obvezno zdr.osiguranje | 651.342kn |
| 3211 | Službena putovanja | 9.360kn |
| 3212 | Naknade za prijevoz | 154.785kn |
| 3213 | Stručno usavršavanje | 22.825kn |
| 3214 | Ostale naknade troškova zaposlenima | 554kn |
| 3221 | Uredski materijal | 210.042kn |
| 3222 | Materijal i sirovine | 410.194kn |
| 3223 | Energija | 163.641kn |
| 3224 | Materijal i dijelovi za tekuće i investicijsko održavanje | 14.956kn |
| 3225 | Sitni inventar i auto gume | 13.350kn |
| 3227 | Službena, radna i zaštitna odjeća i obuća | 15.074kn |
| 3231 | Usluge telefona, pošte i prijevoza | 17.490kn |
| 3232 | Usluge tekućeg i investicijskog održavanja | 62.548kn |
| 3233 | Usluge promidžbe i informiranja | 1.972kn |
| 3234 | Komunalne usluge | 45.717kn |
| 3235 | Zakupnine i najamnine | 7.230kn |
| 3236 | Zdravstvene usluge | 41.774kn |
| 3237 | Intelektualne usluge | 27.500kn |
| 3238 | Računalne usluge | 12.019kn |
| 3239 | Ostale usluge | 62.547kn |
| 3241 | Naknade troškova osobama izvan radnog odnosa | 629kn |
| 3292 | Premije osiguranja | 118.967kn |
| 3293 | Reprezentacija | 2.835kn |
| 3295 | Pristojbe i naknade | 9.084kn |
| 3433 | Zatezne kamate | 6kn |

Trošak na **AOP 151** –plaća za redovan red uvećan je za 513.039,kn (13%) zbog povećanja osnovice za obračun plaće, povrata većeg broja radnika sa roditeljskog dopusta pri čemu su oni i njihove zamjene koristile sva svoja prava iz radnog odnosa. Također, zbog provođenja epidemioloških mjera došlo je do povećanja opsega posla i nužnog zaposlenja spremačice na puno radno vrijeme te dodatnih zaposlenja na kraće zamjene za bolovanje.

Trošak na **AOP 153** – plaće za prekovremeni rad umanjenje su za 16.440kn (85,7%) zbog činjenice da se radi provođenja epidemioloških mjera nisu provodile dodatni programi i aktivnosti.

Trošak na **AOP 158** -doprinosi za obvezno zdravstveno osiguranje uvećano je za 82.670,00kn (13,6%), zbog povećanja troškova plaće.

Trošak na **AOP 162** -službena putovanja smanjena su za 24.513,00 kn (72,4%) uslijed smanjenja troškova zbog epidemije bolesti COVID-19.

Trošak na **AOP 168** - materijal i sirovine umanjene su u odnosu na isto razdoblje 2019. godine u iznosu od 74.008,00kn (15,3%) zbog činjenice da je dječji vrtić bio privremeno zatvoren u razdoblju od 16. ožujka do 8. svibnja 2020. godine, odnosno, djelomično otvoren od 11. svibnja do 31. svibnja 2020. godine.

Trošak na **AOP 170** - materijal i dijelovi za tekuće i investicijsko održavanje, uvećan je u odnosu na isto razdoblje 2019. godine za 6.953,00kn (13,1%) zbog nabavke materijala za ličenje objekta

Trošak na **AOP 177** - usluga promidžbe i informiranja umanjen je u odnosu na isto razdoblje 2019. godine u iznosu od 5.465kn (73,5%) zbog smanjenja potrebe za objavom natječaja tokom godine.

Trošak na **AOP 179** – zakupnine i najamnine u iznosu od 7.230kn zbog činjenice da je radi provođenja epidemioloških mjera unajmljen uređaj za dezinfekciju prostora.

Trošak na **AOP 181** - intelektualne i osobne usluge, umanjene su u odnosu na isto razdoblje 2019. godine u iznosu od 19.372,00kn (41,3%) zbog smanjenja troškova odvjetničkih usluga.

Trošak na **AOP 182** – računalne usluge uvećan je za 6.144kn (104,6) zbog činjenice da je realizirana nabavka programa za online upise djece i elektronskog slanja računa.

Trošak na **AOP 183** –ostale usluge umanjene su u odnosu na isto razdoblje 2019. godine u iznosu od 24.281,00kn (28%) zbog smanjenja potrebe za izvršenjem istih usluga.

Trošak na **AOP 184** – naknade troškova osobama izvan radnog odnosa umanjene su u odnosu na isto razdoblje 2019. godine u iznosu od 4.363kn (87,4%) zbog činjenice da tijekom 2020. godine nije bilo zapošljavanja navedenih osoba.

**Bilješka br. 5:**

Prema **AOP 341** - rashodi za nabavu nefinancijske imovine ukupno iznose 23.180kn što je u odnosu na isto razdoblje 2019. godine umanjenje u iznosu 380.965,00kn (94,3%).

Trošak na ovoj poziciji odnosi se na nabavu opreme za redovito poslovanje.

Navedeni rashodi su u skladu s financijskim planom za Dječjeg vrtića Viškovo i planirani su u proračunu Općine Viškovo.

**Bilješka br. 6:**

Prema **AOP 403** - ukupni prihodi od 6.845.372kn i **AOP 404** - ukupni rashodi 6.845.372kn prikazuju da je rezultat poslovanja za period 1.1. do 31.12. 2020. godine dobro planiran i realiziran.

**II. Bilješke uz obrazac BILANCA**

**Bilješka br. 7:**

U izvanbilančnim zapisima vodi se evidencija o danim instrumentima plaćanja.

Popis sudskih sporova koji se vode na kraju izvještajnog razdoblja, odnosno na dan 31.12.2020. godine:

|  |  |  |  |
| --- | --- | --- | --- |
| Redni broj | Opis prirode spora | Procjena financijskog učinka spora | Procijenjeno vrijeme odljeva ili priljeva sredstava |
| 1. | Sudski spor radi utvrđivanja otkaza ugovora o radu nedopuštenim | Nije poznato | Nije poznato, žalbeni postupak je u tijeku |
| 2. | Sudski spor radi naknade štete | 1.441.687,47kn | Nije poznato, postupak je u mirovanju |

**III. Bilješke uz obrazac OBVEZE:**

**Bilješka br. 8:**

Stanje obveza na kraju izvještajnog razdoblja **(AOP 036)**, odnosno na dan 31. 12. 2020. godine iznosi 541.828kn.

Zakonski predstavnik:

Ravnateljica:

Ingrid Lončarić, prof.

KLASA: 400-05/20-01/1

URBROJ: 2170/01-54-04-21-8

Viškovo, 29. siječnja 2021. godine